بتعتبر الجاليه الايطاليه فى مصر من اكبر الجاليات اللى موجوده فى مصر مش بس النهارده و لكن تقريبا على مر التاريخ المكتوب و من ايام ما يعرف ب Sea Peoplesاو شعوب البحر , و على الرغم من إن تقديرات عدد الجاليه الايطاليه فى مصر زمان مختلفه الا انها كلها بتأكد ان الجاليه الايطاليه فى مصر على مدى ازمنه طويله جدا هيا جاليه من اكبر الجاليات الموجوده فى مصر , و مش بس وجود الجاليه الايطاليه فى مصر اهميته أنها جاليه عددها كبير و لكن برضو من اهم السمات اللى بتميز الوجود الايطالي و الجاليه الايطاليه فى مصر ان ليها تواجد و مشاركه كبيره فى الحياه المجتمعيه و الثقافيه فى مصر . كتير من الكلمات اللى موجوده و المستخدمه فى مصر من اصل ايطالي و منها كلمات كتير زى . كلمة بلكونه . كلمة صالة . بريمو و سكوندو تريسو . كلمة أفوكاتو و اللى معناها محامي ( ملحوظه : فيه خطأ شائع إن كلمة افوكاتو متاخده من الفرنساوي لكن كلمة افوكاتو من اصل ايطالي , و فى الايطالي افوكاتو معناها محامي و بتتنطق بنفس النطق بتاع افوكاتو فى مصر ) . و كتير كلام موجود فى مصر من اصل ايطالي .